鄭叔則

鄭叔則  。 元魏中書令周小司空金鄉文公鄭孝穆六世孫 ， 父遂州刺史鄭老萊 。 未冠以明經擢第 ， 累拜吏部員外郎 、 刑部郎中 。 唐德宗即位 ， 授檢校祕書少監兼御史中丞 ， 充天平軍節度副使之官 ， 拜御史中丞 。 建中二年 （ 782年 ） 五月 ， 領東都留守兼河南尹 、 充東都畿汝觀察處置使 ， 就加戶部侍郎 ， 罷鎮歸省 ， 轉尚書左丞 。 未幾 ， 兼御史大夫 。 覆命遷太常卿 ， 加銀青光祿大夫 ， 轉京兆尹 。 理行三載 ， 貞元五年 （ 789年 ） 二月 ， 貶永州長史 ， 旋以非罪拜信州刺史 。 居數月 ， 貞元七年 （ 791年 ） 七月 ， 遷福建觀察使 、 福州刺史兼御史大夫 ， 貞元八年 （ 792年 ） 四月十六日卒 ， 年七十一 。 前夫人是著作郎范陽盧侑之女 ， 生長子盧約 ； 後娶范陽盧氏 ， 生子盧納 。